Dre zegouezh em eus dibabet lenn al levr - mañ , unan eus enklaskoù niverus ar Breur Cadfael deuet da vezañ brudet dreist - holl dre an heuliadoù - skinwel o tougen e anv , ma ne fazian ket . Dre ma n ' on ket plac ' h an tele n ' em boa gwelet biskoazh hini ebet avat . Le champ du potier , Park ar poder , zo unan eus enklaskoù diwezhañ an enklaskour : kement ha lavaret e tle bezañ arroutet ar skrivagnerez peogwir ez eus ouzhpenn ugent . Ha santet e vez . Plijet on bet kalz gant an endro krennamzerel depegnet resis ha diellet mat ' toare , met ouzhpenn da se ez eus ur gwir labour war an tudennoù , ha pa vijent a eil renk : pep hini en deus perzhioù resis , dezhañ e - unan , ha ne vezont ket mesket an eil re gant ar re all . Ambrouget e vez pep tudenn dre ar munut betek ar pezh a glask : disoc ' h an enklask evel just evit Cadfael , met evit tud all karantez , kempouez speredel , peoc ' h an ene ha kement ' zo … dre se e kav din eo Ellis Peters ur skrivagnerez ampart kenañ . Souezhet on bet memestra gant ar Grennamzer a ginnig deomp , pell - tre m ' emañ eus ar maread a deñvalijenn diwezhat a gavomp e kalz a oberennoù all evel Le nom de la Rose ha me ' oar - me : e Krennamzer Ellis Peters en em santer du - se , diogel en un en - dro anavezet ha boutin a zeskriv a - hend - all gant kalzig a garantez hag a varzhoniezh . Dont a c ' hell ober eus ar fed eo diazezet an traoù en un abati lec ' h ma vez reolennoù start a framm sklaer ar vuhez ? eus ar fed eo plom ar penndudenn en e benn , kontrol d ' ur Sherlock Holmes ? Pezh zo sur eo ne vezer ket divarc ' het gant an dic ' houzoud ha ne vag ket kalz ar suspens , ul levr da lenn trankilik eo , da saouriñ kentoc ' h , ur romant - polis istorel met e mod ebet un thriller ! ( Hum , gir eo ' moa kroget gant ar fin evel ma ran diouzh boaz , met n ' eus forzh … ) . Un dizoloadenn desachus eta hag he deus plantet c ' hoant ennon da genderc ' hel gant reoù all eus an heuliad .